stanford-oval/wikipedia huggingface dataset:
Jalmari Karhula
Ura > Ura sanomalehtialalla ja kotiseututyössä

Vuonna 1917 Karhula oli perustamassa 2000-luvulle saakka julkaistua sanomalehti Lallia. Hän toimi Raumalla ilmestymisensä aloittaneen lehden ensimmäisten numeroiden kustantajana, kunnes lehtiyhtiö saatiin virallisesti rekisteröityä. Myös lehden nimi on Karhulan keksimä. Hän jatkoi myöhemmin lehden pitkäaikaisena toimittajana. Lisäksi Karhula omisti Viljami Ventolalta vuonna 1908 ostamansa Kustannusyhtiö Osmon.[lähde? ]
Innokkaana kotiseutuihmisenä tunnettu Karhula työskenteli 1930-luvulla myös Rauman museon johtajana. Hän kunnostautui erityisesti kartuttamalla museon kokoelmia Rauman ympäristöön tekemillään retkillä. Lisäksi hän tallensi satakuntalaista kansanperinnettä ja raumalaista kaupunkikuvaa valokuvaamalla. Karhula tunnettiin myös aktiivisena nuorisoseuratoiminnan edistäjänä.[lähde? ]
Yksityiselämä

Karhula syntyi vuonna 1878 Euran Sorkkisten kylässä talonpoikaisperheeseen. Hänen isänsä Isak Arvo oli entinen valtiopäivämies.[lähde? ]
Kirjallisuutta

Ruohomäki Anni 2019: Satakunnan sydämenlyöntejä: taiteilija Jalmari Karhula 1878–1942, Euran kunta, 2019
Jalmari Karhulan hauta Euran Lauhianmäen hautausmaalla.
Ögmundur Jónasson

| Ögmundur Jónasson |
| --- | --- |

Islannin sisäministeri
 1. tammikuuta 2011 – 23. toukokuuta 2013  
Edeltäjä:  virka luotu
Seuraaja:  Hanna Birna Kristjánsdóttir
Islannin liikenne- ja paikallishallintoministeri
 2. syyskuuta 2010 – 31. joulukuuta 2010  
Edeltäjä:  Kristján L. Möller
Seuraaja:  virka lakkautettu
Islannin oikeus- ja ihmisoikeusministeri
 2. syyskuuta 2010 – 31. joulukuuta 2010  
Edeltäjä:  Ragna Árnadóttir
Seuraaja:  virka lakkautettu
Islannin terveysministeri
 1. helmikuuta 2009 – 1. lokakuuta 2009  
Edeltäjä:  Guðlaugur Þór Þórðarson
Seuraaja:  Álfheiður Ingadóttir
Kansanedustaja
 1995–2016  
Ryhmä/puolue:  Kansanliitto (1995–1998)  Vihreä vasemmisto (1999-2016)
Vaalipiiri:  Reykjavík (1995–2003)  Reykjavíkurkjördæmi suður (2003–2007) Suðvesturkjördæmi 2007–2016
Henkilötiedot
Syntynyt: 17. heinäkuuta 1948 (ikä 76) Reykjavík
Kansalaisuus:   Islanti
Puoliso:  Valgerður Andrésdóttir
Lapset:  3
Tiedot
Puolue:  Vihreä vasemmisto
Ögmundur Jónasson (s. 17. heinäkuuta 1948) on islantilainen vihreän vasemmiston poliitikko, joka istui kansanedustajana Alltingissä vuosina 1995–2016 ja toimi terveysministerinä, oikeus- ja ihmisoikeusministerinä, liikenne- ja paikallishallintoministerinä sekä sisäministerinä.
Ögmundur syntyi Reykjavíkissä. Vuosina 1971–1972 hän toimi opettajana peruskoulussa Reykjavíkissä. Hän suoritti vuonna 1974 historian ja valtiotieteen maisterintutkinnon Skotlannissa Edinburghin yliopistossa, jossa hän työskenteli vuosina 1974–1978 tutkijana. Hän toimi Islannin yleisradioyhtiö RÚV:llä radio- ja televisiotoimittajana vuosina 1978–1988, josta vuosina 1986–1988 Tanskassa Kööpenhaminassa. Vuodesta 1979 hän on toiminut opettajana Islannin yliopistossa. Vuosina 1988–2009 hän toimi julkisen sektorin ammattiliiton BSRB:n puheenjohtajana.
Ögmundur valittiin Alltingiin silloisen kansanliiton listalta vuonna 1995. Puolueen lakkauttamisen jälkeen hän toimi sitoutumattomien kansanedustajien parlamenttiryhmän puheenjohtajana, kunnes liittyi vuonna 1999 vastaperustettuun vihreään vasemmistoon, jonka parlamenttiryhmän puheenjohtajana hän toimi vuosina 1999–2009. Vuonna 2009 hänet nimitettiin terveysministeriksi, mutta hän erosi samana vuonna Icesave-jupakan vuoksi. Vuonna 2010 hän toimi liikenne- ja paikallishallintoministerinä sekä oikeus- ja ihmisoikeusministerinä ja vuosina 2011–2013 sisäministerinä. Vuosina 2013–2016 hän toimi perustuslaki- ja valvontavaliokunnan puheenjohtajana.
Ögmundur on naimisissa Valgerður Andrésdóttirin kanssa. Heillä on kolme aikuista lasta.
Yhdystie 3161

Yhdystie 3161 kulkee valtatie 12:n entisen Kukonkoivu-Vesala-Soramäki -osuudelta ensin Hollolan kirkonkylään ja palaa sieltä Hatsinan kautta päättyen Manskiven tiehen, joka on kulkee valtatie 12:lta Sairakkalasta Viitailaan.
Vesalan kylän vuoksi on asutusta laajennettu Työtjärven suuntaan, missä on uudehko ja edelleen rakennettava rivi- ja pientaloalue. Kirkkotien itäpuolella on Työtjärvi. Itäpuolelle jää myös Hälvälän ampumarata. Länsipuolella Hollolan sodanaikainen lentokenttä, joka kuuluu Hämeen rykmentin harjoitusalueeseen.
Kiikussa tien länsipuolella matkan päässä on Kiikunlähde. Kirkkotie on suosittu osa pyöräily- ja ulkoilureittiä osana Hollolan kulttuuritietä.
Aiheesta muualla

Hollolan kulttuurireitti (Arkistoitu – Internet Archive)
http://www.hollola.fi/keskus/matkailu/Hollolan_kulttuuritie.pdf (Arkistoitu – Internet Archive)
Wimbledonin tennisturnaus 2002

Wimbledonin tennisturnaus 2002 alkoi 24. kesäkuuta ja päättyi 7. heinäkuuta 2002. Kilpailu oli järjestyksessä 116:s. Lleyton Hewitt voitti miesten kaksinpelin. Serena Williams voitti sekä naisten kaksinpelin että naisten nelinpelin. Nelinpelin hän voitti Venus Williamsin kanssa. Miesten nelinpelin voittivat Jonas Björkman ja Todd Woodbridge ja sekanelinpelin Jelena Lihovtseva ja Mahesh Bhupathi.
Loppuottelut > Miesten kaksinpeli

Lleyton Hewitt –  David Nalbandian 6–1, 6–3, 6–2
Loppuottelut > Naisten kaksinpeli

Serena Williams –  Venus Williams 7–6(4), 6–3
Loppuottelut > Miesten nelinpeli

Jonas Björkman /  Todd Woodbridge –  Mark Knowles /  Daniel Nestor 6–1, 6–2, 6–7(7), 7–5
Loppuottelut > Naisten nelinpeli

Serena Williams /  Venus Williams –  Virginia Ruano Pascual /  Paola Suárez 6–2, 7–5
Loppuottelut > Sekanelinpeli

Jelena Lihovtseva /  Mahesh Bhupathi –  Daniela Hantuchová /  Kevin Ullyett 6–2, 1–6, 6–1
Zimbabwen maantiede

Zimbabwen maantiede kertoo Zimbabwen maantieteestä. Zimbabwen pohjoispuolella sijaitsee Sambia, itäpuolella sijaitsee Mosambik, eteläpuolella sijaitsee Etelä-Afrikka ja länsipuolella sijaitsee Botswana. Sambian rajalla virtaa joki Sambesi ja Etelä-Afrikan rajalla virtaa joki Limpopo. Zimbabwen maasto on monin paikoin hieman kumpuilevaa mäkimaastoa, jonka keskellä on jokilaaksoja. Zimbabwessa on ylänköalueet Ylä-Veld, Keski-Veld ja Ala-Veld. Näistä Ylä-Veld on korkein, paikoin vuoristoinen ja 1200 metriä korkea ja se on Sambesi- ja Limpopojokien vesistöjen vedenjakaja. Keski-Veldin korkeus on 900-1200 metriä ja sen pinta-ala on hieman alle puolet Zimbabwen pinta-alasta. Ala-Veld sijaitsee osin Keski-Veldin eteläpuolella ja osin pohjoispuolella. Ala-Veld on kolmesta ylängöstä matalin, alle 900 metriä korkea.
Koska Zimbabwen pinta-alasta suuri osa on yli 1000 metrin korkeudessa, ilmasto on viileämpi kuin yleensä samoilla leveysasteilla. Zimbabwen ilmasto muistuttaa subtrooppista ilmastoa. Maan kaakkois- ja pohjoisosassa ja myös alankoalueilla on lämpimin ilmasto. Maan itäosassa, missä vuotuinen sademäärä on 1100-1400 mm on sateisinta. Maan länsiosassa on kuivempaa ja siellä vuotuinen sademäärä on alle 400 mm.
Zimbabwen kasvillisuus vaihtelee korkeusvyöhykkeittäin. Ylä-Veldillä on enimmäkseen savannia, missä kasvaa elefanttiheinää ja muita heinälajeja. Alempana jokivarsien puusto on monin paikoin rehevää. Ruohosavannien eläimistöön kuuluvat norsut ja kirahvit ja joissa esiintyy virtahepoja. Zambesissa esiintyy krokotiileja. Zimbabwen eläimistöön kuuluvat myös seeprat, antiloopit, gasellit, leijona, leopardi, gepardi ja hyeena. Lisäksi joissakin paikoissa esiintyy käärmeitä, joista jotkut ovat erittäin myrkyllisiä.
Yhdystie 3044

Yhdystie 3044 Akaan Kurjenkalliossa.
Yhdystie 3044 on Etelä-Pirkanmaalla sijaitseva yhdystie. Tie kulkee Valkeakosken ja Akaan kaupunkien alueella.
Historia

Tie on alun perin vanha osa seututie 304:sta, joka kulki Valkeakosken keskustasta Akaan Kurjenkallioon. Tie on rakennettu 1950-luvun loppupuolella. Valtatie 3:n moottoritieosuuden valmistuttua seututie oikaistiin menemään rampille, josta pääsee moottoritielle. Vanha noin neljän kilometrin pätkä numeroitiin ja luokitettiin yhdystieksi.
Liittymät välillä Kurjenkallio–Konho
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
 :   Valkeakoskentie (1+1)
|  |  |  | Kurjenkallio |   Hämeentie | Toijala;   alkaa Viiala |
|  |  |   |  | Konhon eritasoliittymä, ramppi Turusta Helsingin suuntaan |  |
|  |  |   |  | Nahkialanjoki |  |
|  |  |   |  |      |  |
|  |  |   |  | Konhonvuolle, Vanajavesi |  |
|  |  |  |  Akaan ja Valkeakosken kunnanraja |  |  |
 :   Toijalantie (1+1)
|  |  |  | Mustaniitty |   Toijalantie | Helsinki, Hämeenlinna, Tampere;   päättyy  Valkeakoski |
Wim Vansevenant

| Wim Vansevenant |
| --- | --- |

Henkilötiedot
Syntynyt: 23. joulukuuta 1971 (ikä 52)
Kansalaisuus:   Belgia
Pyöräilijä
Pituus:  174 cm
Paino:  65 kg
Joukkue:  lopettanut
Laji:  maantie
Rooli:  ajaja
Ajajatyyppi:  apuajaja
Ura
Ammattilaisjoukkue(et)
1995–1998 1999 2000 2001 2002 2003-2004 2005-2006 2007 2008:  Vlaanderen 2002 Collstrop Farm Frites Mercury-Viatel Palmans-Collstrop Lotto-Domo Davitamon-Lotto Predictor-Lotto Silence-Lotto
 Tiedot päivitetty: 6. tammikuuta 2009 
Wim Vansevenant (s. 23. joulukuuta 1971 Diksmuide) on entinen belgialainen maantiepyöräilijä, joka kilpaili ammattilaisena vuosina 1995–2008. Hän edusti viimeksi ProTour-joukkue Silence-Lottoa.
Vansevenant on ollut vuosina 2006, 2007 ja 2008 Ranskan ympäriajon lanterne rouge (punainen lyhty) eli kokonaiskilpailun viimeiseksi jäänyt ajaja. Sijoittuessaan viimeiseksi vuonna 2008 hänestä tuli ensimmäinen ajaja, joka sijoittuu Ranskan ympäriajon kokonaiskilpailussa viimeiseksi kolmesti.
Aiheesta muualla

Profiili Silence-Lotto -tallin kotisivulla (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wim Vansevenant
Käännös suomeksi
Yykeänperänjoki

Yykeänperänjoki talvella.
Yykeänperänjoki (myös Yykeänväylä, norj. Skibotnelva, pohjoissaameksi Ivgojohka) on joki Norjassa Tromssan läänin Omasvuonon (norj. Storfjord) kunnassa. Joki on 73,7 km pitkä ja se laskee Yykeänvuonoon (norj. Lyngen) Yykeänperän (norj. Skibotn) taajaman luona. Joki virtaa Yykeänperänvankan (norj. Skibotndalen) laaksossa, ja sen vesistöalue ulottuu latvoiltaan hieman myös Suomen puolelle Enontekiön kunnan luoteisimmassa kärjessä, Suomen käsivarren "peukalon" tyvessä.
Wade Robson

| Wade Robson |
| --- | --- |

Henkilötiedot
Syntynyt: 17. syyskuuta 1982 (ikä 42)  Australia, Brisbane
Ammatti:  tanssija, koreografi, ohjaaja, lauluntekijä
Puoliso:  Amanda Rodriguez (2005-)
Aiheesta muualla
Kotisivu
Wade Jeremy William Robson (s. 17. syyskuuta 1982) on australialainen tanssija, ohjaaja, tuottaja, lauluntekijä ja palkittu koreografi. Hän aloitti tanssiuransa viisivuotiaana. Hän on ohjannut musiikkivideoita ja maailmankiertueita lukuisille artisteille, kuten N'Syncille ja Britney Spearsille.
Diskografia

1994: Quo
2006: Wade Robson's Project: Dance Beats Vol. 1
Videografia

Michael Jackson's "Black or White" (1991) Music video — tanssija (uncredited)
Michael Jackson's Dangerous: The Short Films (1993) (V) — tanssija ("Jam"/"Black or White")
Britney Spears's "Born To Make You Happy" (1999) — koreografi
A*Teens' Upside Down, koreografi  (2000/2001)
Britney Spears's "Oops... I Did It Again" (2000) — koreografi
Britney Spears's "I'm A Slave 4 U" (2001) — koreografi
Britney Spears's "Overprotected" (Worldwide Version) (2001) — koreografi
NSync's "Pop" (2001) — koreografi ja tanssija
Filmografia

Kazaam (1996) — Elito
EDtv (1999) —  Teinipoika
You Got Served (2004) - Hän itse
I? (2005) — kirjoittaja, ohjaaja
Step Up 4Ever (2012?) — ohjaaja
Leaving Neverland (2019)
Televisio

Full House, "Come Fly with Me" (1992) — Terry, traveling choir member
Picket Fences, "Elective Conduct" (1994) — T.J.
Nothing Sacred, "House of Rage" (1997) — Garner Cole
Pacific Blue, "Users" (1998) — Brandon Jeter
So You Think You Can Dance, U.S. TV series (2006-?) — Hän itse
Zoviet France

:zoviet*france: vuonna 2011
Zoviet France (joskus Soviet France ja :zoviet*france:) on ambient industrial, tai "post-industrial" -yhtye Englannin Newcastle upon Tynestä.
Vuonna 1982 perustetussa Zoviet Francessa on sen historian aikana ollut lukuisia jäseniä, mutta tällä hetkellä se koostuu vain Ben Pontonista. Sen entisiä jäseniä ovat muiden muassa Robin Storey, jonka sooloprojekti on Rapoon, ja Mark Spybey, joka tekee musiikkia Dead Voices On Air -nimellä.
Zoviet Francen musiikki, joka koostuu usein drone-tekstuurien ja tribaalisten rytmien vastakkainasettelusta sekä hetkellisistä melodioista, tehtiin usein huomiotta jätetyistä äänenlähteistä kuten epäselvistä radiolähetyksistä tai lelusoittimilla, joita käsiteltiin vahvasti ja loopattiin.
Yhtyeen alkuajan julkaisut olivat erikoislaatuisia: pakkauksissa oli mukana muun muassa säkkikangasta, kattopäreitä, tinafoliota, huopaa, koristeellisia neuloja ja vaneria.
Storey ja Spybey perustivat yhdessä kolmannen entisen Zoviet France -jäsenen Andy Eardleyn kanssa "The Reformed Faction Of Soviet France" -yhtyeen vuonna 2005. Vuonna 2006 he vaihtoivat yhtyeen nimeksi pelkän "Reformed Faction", välttääkseen mahdollisia oikeusjuttuja muiden Zoviet Francen entisten jäsenten kanssa.
Diskografia

1982: Garista
1982: Untitled (levystä käytetään usein nimeä Hessian (säkkikangas), koska levyn kansi on säkkikangasta)
1983: Mohnomishe
1983: Norsch
1984: Eostre
1985: Gris
1985: Popular Soviet Songs And Youth Music
1986: Gesture Signal Threat
1986: Misfits, Loony Tunes And Squalid Criminals
1987: A Flock Of Rotations
1987: Assault And Mirage
1987: Loh Land
1988: Shouting At The Ground
1990: Just An Illusion
1990: Look Into Me
1991: Shadow, Thief Of The Sun
1991: Vienna 1990
1993: Collusion
1993: What Is Not True
1995: Zoviet France / Jim O'Rourke / The Hafler Trio: Unentitled
1996: Digilogue
1996: in.version
1998: Mort Aux Vaches: Feedback
2000: The Decriminalisation Of Country Music
2005: Music For A Spaghetti Western (ennen julkaisemattomia äänityksiä vuosilta 1985-86)
2008: shteirlel
2012: 7.10.12
2013: The Tables Are Turning
Aiheesta muualla

Diskografia ja tietoa (Arkistoitu – Internet Archive)
Fanisivu: diskografia ja kansitaidetta (Arkistoitu – Internet Archive)
Xbox Live Vision

Xbox Live Vision E3-messuilla
Xbox Live Vision on Microsoftin Xbox 360:lle syksyllä 2006 julkistettu kamera-lisälaite. Xbox Live Vision mahdollistaa pelaajan kuvan välittämisen Xbox Live -peleissä. Kameralla voi esimerkiksi ottaa itsestään kuvan, ja korvata sillä pelihahmonsa naaman esimerkiksi Halo 3:ssa. Ensimmäinen Xbox Live Visionia tukeva peli oli arcade-peli Uno.
Aiheesta lisää

Pelipaketin arvostelu (Arkistoitu – Internet Archive)
Zimmer 483

| Zimmer 483 Tokio Hotel |
| --- | --- | --- |

Studioalbumin tiedot
 Äänitetty : 2006–2007
 Julkaistu: 23. helmikuuta 2007
 Tuottaja(t): David Roth, Patrick Benzner, David Jost, Peter Hoffmann
 Tyylilaji: pop rock
 Kesto: 44.44
 Levy-yhtiö: Island, Universal Music
Listasijoitukset
  13.
Tokio Hotelin muut julkaisut
| Schrei 2005 | Zimmer 483 2007 | Scream 2007 |
Zimmer 483 (suom. Huone 483) on Tokio Hotelin toinen studioalbumi, joka julkaistiin 23. helmikuuta 2007. Albumi on myynyt kultaa monissa Keski-Euroopan maassa ja ensimmäinen single ”Übers Ende Der Welt” sijoittui Suomessakin listoille. Monsoon on myös noussut MTV:n Top 20- listalle. Singlet ”Spring nicht” ja ”An Deiner Seite” ovat myös saaneet paljon radiosoittoa Suomessa.
Albumi ylsi parhaimmillaan Suomen virallisen listan sijalle 13, 28 viikkoa julkaisunsa jälkeen.
Kappaleet

Übers Ende Der Welt – 3.33 (säv. Dave Roth, Patrick Benzner, David Jost, Peter Hoffmann, Bill Kaulitz, Tom Kaulitz)
Totgeliebt – 3.42 (säv. D. Roth, Benzner, Jost, Hoffmann, B. Kaulitz, T. Kaulitz, Georg Listing, Gustav Schäfer)
Spring Nicht – 4.09 (säv. D. Roth, Benzner, Jost, Hoffmann, B. Kaulitz, T. Kaulitz)
Heilig – 4.03 (säv. D. Roth, Benzner, Jost, Hoffmann, B. Kaulitz)
Wo Sind Eure Hände – 3.37 (säv. D. Roth, Benzner, Jost, Hoffmann, B. Kaulitz, T. Kaulitz, Listing, Schäfer)
Stich Ins Glück – 4.05 (säv. D. Roth, Benzner, Jost, Hoffmann, B. Kaulitz, T. Kaulitz)
Ich Brech Aus – 3.24 (säv. D. Roth, Benzner, Jost, Hoffmann, B. Kaulitz, T. Kaulitz, Listing, Schäfer)
Reden – 3.13 (säv. D. Roth, Benzner, Jost, Hoffmann, B. Kaulitz, T. Kaulitz)
Nach Dir Kommt Nichts – 3.14 (säv. D. Roth, Benzner, Jost, Hoffmann, B. Kaulitz, T. Kaulitz)
Wir Sterben Niemals Aus – 2.59 (säv. B. Kaulitz, T. Kaulitz)
Vergessene Kinder – 4.34 (säv. D. Roth, Benzner, Jost, Hoffmann, B. Kaulitz, T. Kaulitz)
An Deiner Seite (Ich Bin Da) – 4.24 (säv. D. Roth, Benzner, Jost, Hoffmann, B. Kaulitz)
Arvostelut

Laut.de:
Äitiyshuolto

Äitiyshuolto on maailmassa eri aikoina vaihtelevasti toteutettu perhe- ja syntyvyyspolitiikan muoto. Sen perimmäisenä tarkoituksena voi olla jatkuvien sotien aiheuttaman väestökadon korvaaminen. Samantapainen näkökohta on äitien hyvinvoinnin merkitys lasten eloonjäämiselle.
Äitiyshuollon toteutus

Äitiyshuollon tarkoituksena on paitsi lasten, myös äitien henkiinjääminen ja terveys. Alkukantaisissa ja köyhissä yhteisöissä lähinnä suku on vastuussa äitiyshuollosta. Myös kätilöinä voivat toimia kouluttamattomat, mutta mahdollisesti perimätiedon varassa toimivat henkilöt. On yleistä, että kehitysmaissa ja heikon sosiaaliturvan maissa uskonnolliset yhteisöt ovat järjestämässä äitiyshuoltoa. Lapsiäitiys on yleismaailmallinen käsite, mutta traditiot kuten järjestetyt avioliitot saattavat estää asiallisen äitiyshuollon. Esimerkiksi Suomessa on ollut varsin tavallista, että syntynyt lapsi merkitään isovanhemmalle. Hyvinvointivaltiot ovat toteuttaneet julkisen, maksuttoman neuvolajärjestelmän. Se ohjaa äitejä ja nykyään myös isiä ennen synnytystä vastaanottamaan lapsen. Erityisesti Suomessa äitiyshuoltoon kuuluu äitiysavustus, joka on toteutettu pienehköllä rahasummalla tai varta vasten laaditulla, rahallisesti arvokkaammalla äitiyspakkauksella. Äitiyshuoltoon kuuluu myös terveydenhuollon tarkastus synnytyksen jälkeen. Äitiyshuoltoon kuuluu myös ehkäisyneuvonta.
Äitiyshuollon uusia haasteita

Äitien työssäkäynnin yleistyminen, sukupuolinen tasa-arvo ja esimerkiksi sukupuolineutraalius muuttavat äitiyden käsitettä. Edelleen esimerkiksi monissa Afrikan maissa on äitien HIV-positiivisuus suuri ongelma. Rikkaammissa maissa on lasten terveyttä uhkaavien sairauksien seulonta helpompaa. Ensisynnyttäjien keski-ikä on taas rikkaissa länsimaissa noussut radikaalisti samalla kun uraputkiajattelu on saanut suurta jalansijaa.
Zrmanja

| Zrmanja> Zermagna |
| --- | --- |

Alkulähde:  Poštak, Zrmanja Vrelo, Zadarin piirikunta
Laskupaikka:  Novigradsko more, Obrovac, Zadarin piirikunta  44.2017°N, 15.5883°E
Maat:  Kroatia
Pituus:  69 km
Valuma-alue:  907 km²
Zrmanjan yläjuoksua Obrovacissa.
Zrmanja (ital. Zermagna) on joki Etelä-Likan ja Pohjois-Dalmatian alueella Kroatiassa. Se on 69 kilometriä pitkä ja sen valuma-alueen pinta-ala on noin 907 km².[lähde? ]
Muinaiset roomalaiset tunsivat joen nimellä Tedanius. Zrmanjan lähde sijaitsee Likan eteläosassa Pljesevica-vuoren etelähuipun Postakin alla ja lähellä Velebit-vuoren eteläreunaa. Joki virtaa etelään kapean ja pitkän Velebitin eteläpäätä ympäröivän laakson läpi paikoin 200 metriä syvässä kanjonissa, kääntyy sitten länteen ja saavuttaa Obrovacin kaupungin. Muutaman kymmenen kilometrin päässä joki virtaa Adrianmereen Novigradinmereksi kutsutussa lahdessa.[lähde? ]
1990-luvulla Velebitin alue julistettiin luonnonpuistoksi. Zrmanjalla harrastetaan koskenlaskua keväisin ja syksyisin, kun taas heinä-elokuussa kajakointi ja melonta on suosittua matalan vedenpinnan tason vuoksi.[lähde? ]
Jokea koetteli luonnonkatastrofi joulukuussa 2019, kun entisen alumiinioksiditehtaan jäte huuhtoutui maanalaiseen karstiin. Emäksistä mutaa on pidetty ulkoaltaissa tehtaan sulkemisen jälkeen.[lähde? ]
Xbox Cloud Gaming

Xbox Cloud Gaming (xCloud) on Microsoftin pilvipelipalvelu, joka avattiin Suomessa 15. syyskuuta 2020. Sen kautta pystyy pelaamaan Xbox-pelejä Android-älypuhelimilla ja -tableteilla. Palvelun käyttämiseen vaaditaan Game Pass Ultimate -jäsenyys, wifi- tai mobiiliyhteys ja ohjain.
Aiheesta muualla

Project xCloud (xbox.com)
İmralı

Saaren sijainti.
İmralı on pieni turkkilainen saari Marmaranmerellä Armutlu-Bozburunin niemimaan länsipuolella Bursan maakunnan lähellä. Saari toimii huippuluokan turvallisuusvankilana, ja siellä on vankina ainoastaan Kurdistanin työväenpuolueen johtaja Abdullah Öcalan, jota syytetään terrorismista Turkin maaperällä. Saarella on sotilastukikohta, ja sinne rantautuminen on kielletty. Myös saarta ympäröivä vesialue on suljettu meriliikenteeltä. Saari on noin kahdeksan kilometriä pitkä ja kolme kilometriä leveä. Pinta-ala on 25 neliökilometriä. Saaren korkein kohta on 217-metrinen Türk Tepesi (suom. Turkin kukkula).[lähde? ]
Saaren nimi oli roomalaisaikana Besbicus ja Bysantin aikana Kalolimnos. Osmanit valtasivat saaren 1400-luvulla Bysantilta avatakseen vesiväylän Bursaan. Saari on saanut nimensä emiiri Alin mukaan, joka oli osmanivaltion ensimmäisiä amiraaleja. Aina Turkin itsenäisyyssotaan vuosina 1919–1922 saarella oli kolme kreikkalaista kylää. Saarelaiset kasvattivat viinirypäleitä ja silkkiä sekä kalastivat. Entisistä saarelaisista nousi myöhemmin tunnetuksi Kimon Friar, joka on Yhdysvalloissa englannintanut kreikkalaista kirjallisuutta.[lähde? ]
Kreikkalaiset muuttivat saarelta 1923 Manner-Kreikkaan, ja saari oli vuoteen 1935 autiona. Huippuluokan vankilaksi sitä alettiin muuttaa 1935. Vangit saivat pientä tuloa viljelemällä maata ja kalastamalla. Vankeudessa oli esimerkiksi yhdysvaltalainen huumesalakuljettaja Billy Hayes, jonka elämäntarinaan pohjautuu elokuva Keskiyön pikajuna.[lähde? ]
Saarelle tuotiin vuonna 1999 pitkään etsitty PKK:n johtaja Abdullah Öcalan, ja muut vangit vietiin muihin vankiloihin. Öcalanin puolustusasianajaja on nimittänyt İmralıa Turkin Guantanamoksi. Saaren kuuluisin vanki on ollut Turkin entinen pääministeri Adnan Menderes, joka syrjäytettiin sotilasvallankaappauksessa 27. toukokuuta 1960. Menderesiä syytettiin perustuslain rikkomisesta, hänet tuomittiin kuolemaan ja hirtettiin 17. syyskuuta 1961 İmralıllä.[lähde? ]
Ylikulma

| Ylikulma |
| --- | --- |
 Ylikulma
 Koordinaatit: 60°14′18.1″N, 23°16′05.4″E 
Valtio:  Suomi
Maakunta:  Varsinais-Suomi
Kunta:  Salo
Entinen kunta:  Perniö
Hallinto:  
 – Asutustyyppi:  kulmakunta
Väkiluku (2017):  202
Postinumero:  25540 Knaapila
Infobox OKVirheellinen NIMI-arvo: 
Ylikulma on useasta kylästä koostuva kulmakunta Perniössä, nykyisessä Salossa. Ylikulma sijaitsee Perniön itäosassa Asteljoen latvahaaroilla. Ylikulma on ollut ennen vireää seutua, mutta nykyään noin 200 asukkaan alueella ei juuri ole palveluita.
Maantiede

Ylikulmalla ei ole selkeitä rajoja. Kulmakunnan useat kylät muodostavat yhtenäisen kokonaisuuden Erveläntien ja Aaljoentien risteyksessä. Kulmakunnan halki virtaa Asteljoen latvahaara, josta käytetään sen ylijuoksulla nimitystä Aaljoki. Kulmakunta on lähinnä peltomaata asutuksen rajoittuessa useille pienille mäille. Suuri drumliinimuodostuma Kavanniemennummi kohoaa kulmakunnan itäosassa ja rajaa taakseen Naarjärven ja Pehkusuon. Naarjärven laskujoki Naarjärvenoja puhkaisee muodostuman ja laskee kulmakunnan alueella Aaljokeen.
Knaapilan postinumeroalueella, joka vastaa suunnilleen Ylikulman aluetta, asuu 202 ihmistä (vuonna 2017).
Maantiede > Kylät

Ylikulman keskus on ollut Kakolan kylä, jossa kulmakunnan palvelut ovat myös sijainneet. Aivan Kakolassa vieressä ovat Haaroinen, Knaapila, Mussaari ja Öyrilä. Pohjoisempana sijaitsee Aaljoen kylä, lännempänä Suomenkylä ja etelämpänä Kontola. Öyrilä ja Mussaari sijaitsevat samalla kylämäellä Kakolan eteläpuolella. Knaapilan kylämäki on Kakolaan nähden Asteljoen vastarannalla. Knaapilaan kuuluu myös erillinen Meri-Knaapilan alue, joka sijaitsee Perniön kirkonkylästä lounaan suuntaan. Haaroinen puolestaan on Kakolan pohjoispuolella Aaljoen ja Naarijärvenojan yhtymäkohdassa.